**A 2013. március 28-i Közgyűlés határozatai**

**117/2013.(III.28.) Kgy. sz. határozat**

1./ A Közgyűlés azt a képviselői indítványt, miszerint a

- „Javaslat a Fő tér 10. szám alatti helyiség (Art Café) bérleti jogviszonyával kapcsolatos döntés meghozatalára”, továbbá

- „Javaslat a VASIVÍZ Zrt. 2013. évi üzleti tervének elfogadására” című előterjesztést nyilvános ülés keretében kerüljön megtárgyalásra, nem támogatta.

2./ A Közgyűlés

- az UNIHALL Kft. felszámolásával összefüggő tájékoztató,

- az IVS II. projekttel kapcsolatos tájékoztató,

- az elsődleges beavatkozó és az emelőkosaras tűzoltóautók távollétével kapcsolatos helyzetre vonatkozó előterjesztés,

- a biofűtőművek kérdésével kapcsolatos döntési javaslatok önálló napirendként történő tárgyalására vonatkozó képviselői indítványokat nem támogatta.

3./ A Közgyűlés nem támogatta a Szombathelyi Távhőszolgáltató Kft. ügyvezető igazgatója megválasztásának napirendről levételére irányuló képviselői indítványt.

4./ A Közgyűlés elhatározza, hogy a

- „Javaslat a Közbeszerzési Bírálóbizottság új tagjának megválasztására” című előterjesztést a Bűnmegelőzési, Közbiztonsági és Közrendvédelmi Bizottság új tagjának megválasztása utáni b/ pontként,

- a TÁMOP-5.5.4-13/2 Lakóközösségi programok, kezdeményezések támogatása című pályázattal kapcsolatos együttműködési megállapodások (Szombathelyi Evangélikus Egyházközösség és Joskar-Ola Lakótelepért Alapítvány) megkötésére irányuló előterjesztéseket pedig a 3. napirendi pontot követően

nyilvános ülésére az SZMSZ 16..§-a alapján sürgősségi indítványként napirendjére tűzi.

5./ A Közgyűlés a jegyzői tájékoztatók és a rendeletmódosítást tartalmazó előterjesztéseknek az ülés elején történő tárgyalására vonatkozó képviselői indítványt nem támogatta.

**Felelős:** Dr. Puskás Tivadar polgármester

**118/2013.(III.28.) Kgy. sz. határozat**

**I.**

NYILVÁNOS ÜLÉS

NAPIREND

**1./ Javaslat a Savaria Turizmus Nonprofit Kft. TDM „*AKTÍVAN SZOMBATHELYEN – Szombathely és kistérsége innovatív fejlesztése turisztikai teljesítőképességének és versenyképességének növelése érdekében*” című nyertes pályázatával kapcsolatos döntések meghozatalára**

**Előadók:** Dr. Puskás Tivadar polgármester

Lazáry Viktor alpolgármester

**Meghívott:** Vörös-Borsody Csilla, a Savaria Turizmus Nonprofit Kft. ügyvezetője

**2./ Javaslat a „*Szombathelyi Ernuszt-kastély homlokzatának részleges felújítása*” című pályázat beadásával kapcsolatos döntések meghozatalára**

**Előadók:** Dr. Puskás Tivadar polgármester

Lazáry Viktor alpolgármester

**3./** **Beruházási javaslata 2013. évi csapadékvíz elvezetési és tömbbelső rekonstrukciós munkákra vonatkozóan**

Előadók: Dr. Puskás Tivadar polgármester

Marton Zsolt alpolgármester

**4./ Javaslat a TÁMOP-5.5.4-13/2 *„Lakóközösségi programok, kezdeményezések támogatása”* című pályázattal kapcsolatos együttműködési megállapodás megkötésére**  **(Evangélikus Egyházközség kezdeményezése, sürgősségi indítvány )**

**Előadó:** Dr. Puskás Tivadar polgármester

Lazáry Viktor alpolgármester

**5./ Javaslat a TÁMOP-5.5.4-13/2 *„Lakóközösségi programok, kezdeményezések támogatása”* című pályázattal kapcsolatos együttműködési megállapodás megkötésére** **(Joskar-Ola Lakótelepért Alapítvány kezdeményezése, sürgősségi indítvány)**

**Előadó:** Dr. Puskás Tivadar polgármester

Lazáry Viktor alpolgármester

**6./ Javaslat „Szombathely visszavár” felsőoktatási tanulmányi ösztöndíjról szóló rendelet megalkotására**

**Előadók:** Dr. Puskás Tivadar polgármester

Marton Zsolt alpolgármester

Dr. Gaál Róbert jegyző

**7./ Javaslat a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosítására**

**Előadók:** Dr. Puskás Tivadar polgármester

Marton Zsolt alpolgármester

Dr. Gaál Róbert jegyző

**8./ Javaslat „*Az értékteremtő közfoglalkoztatás és önkéntesség az idősek szociális biztonságáért”* című mintaprojektben való részvételre**

**Előadók:** Dr. Puskás Tivadar polgármester

Marton Zsolt alpolgármester

**9./ Javaslat Szombathely Megyei Jogú Város Önkormányzata Közgyűlésének a helyiségbérlet szabályairól szóló 17/2006.(V.25.) rendelete módosítására**

**Előadók:** Dr. Puskás Tivadar polgármester

Marton Zsolt alpolgármester

Dr. Gaál Róbert jegyző

**10./ Az Országos Mentőszolgálat Nyugat-dunántúli Regionális Mentőszervezetének 2012. évi szakmai és gazdasági beszámolója**

**Előadók:** Dr. Puskás Tivadar polgármester

Dr. Lórántfy Mária mb. regionális orvos-igazgató

Köcse Tamás Vas megyei vezető mentőtiszt

11.a./ Javaslat a Savaria Megyei Hatókörű Városi Múzeum alapdokumentumainak elfogadására

b./ Javaslat a Berzsenyi Dániel Megyei és Városi Könyvtár alapdokumentumainak elfogadására

**Előadók:** Dr. Puskás Tivadar polgármester

Lazáry Viktor alpolgármester

**Meghívottak:** Dr. Nagy Zoltán, a Savaria Múzeum igazgatója

Pallósiné Dr. Toldi Márta, a Könyvtár igazgatója

12./ Javaslat a Klebelsberg Intézményfenntartó Központ Szombathelyi Tankerülete elhelyezéséhez szükséges intézkedések megtételére

**Előadók:** Dr. Puskás Tivadar polgármester

Marton Zsolt alpolgármester

**Meghívott:** Fodor István szombathelyi tankerületi igazgató

13./ Javaslat Szombathely Megyei Jogú Város drogellenes stratégiája 2013. évi cselekvési tervének jóváhagyására

Előadók: Dr. Puskás Tivadar polgármester

Marton Zsolt alpolgármester

Poór András képviselő, a Szombathelyi Kábítószerügyi Egyezető Fórum elnöke

Meghívott: Végh György, a Szombathelyi Kábítószerügyi Egyeztető Fórum társelnöke

14./ Javaslat Szentpéterfa Községi Önkormányzatának Szombathely Megyei Jogú Város fogorvosi alapellátásához történő csatlakozására

Előadók: Dr. Puskás Tivadar polgármester

Marton Zsolt alpolgármester

Dr. Gaál Róbert jegyző

**15./ Javaslat a 2013. évi Civil Cselekvési Terv elfogadására**

**Előadók:** Dr. Puskás Tivadar polgármester

Lazáry Viktor alpolgármester

Dr. Takátsné Dr. Tenki Mária tanácsnok

16./ Javaslat a Megyei Művelődési és Ifjúsági Központ LOGO Ifjúsági Irodája által ellátott ifjúsági feladatok átvételére

**Előadók:** Dr. Puskás Tivadar polgármester

Marton Zsolt alpolgármester

**17./ Tájékoztató Szombathely Megyei Jogú Város Önkormányzata gyermekjóléti és gyermekvédelmi feladatainak 2012. évi feladatellátásáról**

**Előadók:** Dr. Puskás Tivadar polgármester

Marton Zsolt alpolgármester

**Meghívott**: Görcz Gyula Csaba, a Szombathelyi Járási Hivatal Vezetője

**18./ Javaslat Szombathely Megyei Jogú Város Önkormányzata tulajdonában álló lakások 2012. évi hasznosításáról szóló összefoglaló jelentés elfogadására *(CD-melléklet)***

**Előadók:** Dr. Puskás Tivadar polgármester

Marton Zsolt alpolgármester

Dr. Németh Gábor, a SZOVA Zrt. vezérigazgatója

**Meghívott:** Dr. Popgyákunik Péter, a SZOVA Zrt. IG.elnöke

**19./ Javaslat a Szombathelyi Egyházmegyei Karitásszal kötött ellátási szerződés módosítására**

**Előadók:** Dr. Puskás Tivadar polgármester

Marton Zsolt alpolgármester

**20./ Javaslat a SAVARIA REHAB-TEAM Szociális Szolgáltató és Foglalkoztatási Kiemelkedően Közhasznú Nonprofit Kft-vel kötött ellátási szerződés módosítására**

**Előadók:** Dr. Puskás Tivadar polgármester

Marton Zsolt alpolgármester

**21./ Javaslat a Regionális Szociális Forrásközpont Nonprofit Kft-vel kötött ellátási szerződés módosítására**

**Előadók:** Dr. Puskás Tivadar polgármester

Marton Zsolt alpolgármester

**22./ Tájékoztató a szombathelyi felsőoktatási intézmények tevékenységéről és Szombathely Megyei Jogú Város Önkormányzatával való együttműködésük lehetőségéről**

***a./ Nyugat-magyarországi Egyetem Savaria Egyetemi Központja***

***b./ Pécsi Tudományegyetem Egészségtudományi Kara Szombathelyi Képzési Központja***

***c./ Eötvös Lóránd Tudományegyetem Gothard Asztrofizikai Obszervatórium és Multidiszciplináris Kutatóközpont***

***d./ Győri Püspöki Hittudományi Főiskola Szombathelyi Hittanár-, Katekéta- és Lelkipásztori Munkatárs Szak***

***e./ II. János Pál Katolikus Kollégium és Szakkollégium***

**Előadók:** Dr. Puskás Tivadar polgármester

Horváthné Dr. Molnár Katalin PhD, a Nyugat-magyarországi Egyetem Savaria Egyetemi Központ mb. elnök-dékán

Dr. Betlehem József, a Pécsi Tudományegyetem Egészségtudományi Kar egyetemi docense, dékán

Dr.Takács Magdolna docens, a Pécsi Tudományegyetem Egészségtudományi Kara Szombathelyi Képzési Központjának igazgatói feladatokkal megbízott igazgatóhelyettes

prof. Dr. Jankovics István, az MTA doktora, a GAO MKK. igazgatója,

Dr. Pem LászlóPhd, a Győri Püspöki Hittudományi Főiskola Szombathelyi Hittanár-, Katekéta- és Lelkipásztori Munkatárs Szakszakigazgatója

Dr. Németh Norbert PhD, egyetemi lelkész, a II. János Pál Katolikus Kollégium és Szakkollégium igazgatója

**23.a./ Javaslat Szombathely Megyei Jogú Város Önkormányzata közép távú vagyongazdálkodási tervének elfogadására továbbá ingatlanértékesítési koncepció elfogadására**

**b./ Javaslat Szombathely Megyei Jogú Város Önkormányzata vagyonáról, a vagyontárgyak feletti tulajdonosi jogok gyakorlásáról szóló 29/2004. (VI. 30.) számú rendelet módosítására**

**c./ Javaslat a „*Szombathely város kerékpárút hálózatának fejlesztése  Gyöngyösszőlős és Gyöngyöshermán városrészeken*” beruházási programjára**

Előadók: Dr. Puskás Tivadar polgármester

Lazáry Viktor alpolgármester

Marton Zsolt alpolgármester

Molnár Miklós alpolgármester

Dr. Gaál Róbert jegyző

**24./ Javaslat a helyi közösségi közlekedés menetrendjének módosítására**

Előadók: Dr. Puskás Tivadar polgármester

Marton Zsolt alpolgármester

**Meghívott:** Papp László, Vasi Volán Zrt. vezérigazgató

25.a./ Javaslat a Vasi Volán Zrt. 2012. évi helyi személyszállítás elszámolásának elfogadására

b./ Javaslat a Vasi Volán Zrt-vel kötött Közszolgáltatási Szerződés módosítására

Előadók: Dr. Puskás Tivadar polgármester

Marton Zsolt alpolgármester

**Meghívott:** Papp László, Vasi Volán Zrt. vezérigazgató

**26./Javaslat a légszennyezettségi mérőkonténerek helyszíneinek és a telepítés feltételeinek meghatározására**

**Előadók:** Dr. Puskás Tivadar polgármester

Marton Zsolt alpolgármester

**27./ Javaslat a Szombathelyi Parkfenntartási és Temetkezési Kft-vel megkötött Vállalkozási Szerződés módosítására**

**Előadók:** Dr. Puskás Tivadar polgármester

Marton Zsolt alpolgármester

**Meghívott:** Kiss Dávid, a SZOMPARK Kft. ügyvezető igazgatója

**28./ Javaslat a Szombathelyi Kistérség Többcélú Társulása jövőbeni működésével kapcsolatos döntések meghozatalára**

**Előadók:** Dr. Puskás Tivadar polgármester

Marton Zsolt alpolgármester

**29./ Javaslat a Balatonberényi Gyermeküdülő ingyenes önkormányzati tulajdonba kerülésének kezdeményezésére**

**Előadók:** Dr. Puskás Tivadar polgármester

Marton Zsolt alpolgármester

**30.a./ Javaslat az Önkormányzat és a SZOVA Zrt között megkötött települési szilárd hulladék szállítási közszolgáltatási szerződés meghosszabbítására**

**b./ Tájékoztató a közszolgáltatói hulladékgazdálkodói tervről**

**Előadók:** Dr. Puskás Tivadar polgármester

Marton Zsolt alpolgármester, a SZOV Zrt. FEB elnöke

Dr. Németh Gábor, a SZOVA Zrt. vezérigazgatója

**Meghívott:** Dr. Popgyákunik Péter, a SZOVA Zrt. IG.elnöke

**31./ Javaslat az önkormányzat és a VASIVÍZ Zrt. között a víziközmű-szolgáltatásról szóló 2011. évi CCIX. törvény szerinti vagyonátadásra vonatkozó megállapodás 1. és 2. sz. mellékletének jóváhagyására**

**Előadók:** Dr. Puskás Tivadar polgármester

Marton Zsolt alpolgármester

Dr. Kohuth Viktor vezérigazgató

Illés Károly, a VASIVÍZ Zrt. Igazgatósága elnöke

**32./ Javaslat a Prenor Kft-vel kötött bérleti szerződés módosítására**

**Előadók:** Dr. Puskás Tivadar polgármester

Marton Zsolt alpolgármester

**33./ a./Javaslat a Szombathely Megyei Jogú Város Bűnmegelőzési, Közbiztonsági és Közrendvédelmi Bizottság új tagjának megválasztására**

**Előadók:** Dr. Puskás Tivadar polgármester

Marton Zsolt alpolgármester

**b./ Javaslat a Közbeszerzési Bíráló Bizottság új tagjának megválasztására**

**Előadók:** Dr. Puskás Tivadar polgármester

Poór András, a Közbeszerzési Bíráló Bizottság elnöke

II.

NYILVÁNOS NAPIREND UTÁN

**a./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Előadó:**Dr. Puskás Tivadar polgármester

**b./ Tájékoztató a lejárt határidejű közgyűlési határozatok végrehajtásáról**

**Előadó:**Dr. Gaál Róbert jegyző

**c./ Tájékoztató a Polgármesteri Hivatal törvényességi és hatósági munkájáról**

**Előadó**: Dr. Gaál Róbert jegyző

**d./ Kérdés, interpelláció**

**III.**

**ZÁRT ÜLÉS**

**34./ Javaslat a VASIVÍZ Zrt. 2013. évi üzleti tervének elfogadására**

**Előadók:** Dr. Puskás Tivadar polgármester

Dr. Kohuth Viktor, a VASIVIZ Zrt. vezérigazgatója

Illés Károly, a VASIVIZ Zrt. IG. elnöke

**35./ Javaslat az ún. Selyemrét utcai ingatlanok közül a 7173/60 hrsz-ú ingatlan adásvételéről**

**Előadók:** Dr. Puskás Tivadar polgármester

Marton Zsolt alpolgármester

Dr. Németh Gábor, a SZOVA Zrt. vezérigazgatója

Dr. Popgyákunik Péter, a SZOVA Zrt. IG.elnöke

**36./ Javaslat a SZOVA Zrt. 2013. évi üzleti tervének módosítására**

**Előadók:** Dr. Puskás Tivadar polgármester

Dr. Németh Gábor, a SZOVA Zrt. vezérigazgatója

Dr. Popgyákunik Péter, a SZOVA Zrt. IG.elnöke

Marton Zsolt alpolgármester, a SZOVA Zrt. FEB elnöke

# 37./ Javaslat az E.ON Energiatermelő Kft. részvény és üzletrész eladási ajánlatának megtárgyalására

**Előadók:** Dr. Puskás Tivadar polgármester

Marton Zsolt alpolgármester

Dr. Németh Gábor, a SZOVA Zrt. vezérigazgatója

Harrach Tibor, a Távhőszolgáltató Kft. ügyvezető igazgatója

**Meghívott:** Dr. Popgyákunik Péter, a SZOVA Zrt. IG.elnöke

**38./ Javaslat Söpte Község Önkormányzata részére a söptei 0104/1 hrsz-ú ingatlanra biztosított kölcsön tárgyában**

**Előadók:**Dr. Puskás Tivadar polgármester

Marton Zsolt alpolgármester

**Meghívott**: Danka Lajos, Söpte község polgármestere

**39./ Javaslat a Regionális Szociális Forrásközpont Nonprofit Kft. vállalkozói folyószámla-hitelszerződésének módosítására**

**Előadók:** Dr. Puskás Tivadar polgármester

Marton Zsolt alpolgármester

Molnár Miklós alpolgármester

**Meghívott:** Füzessy Józsefné, a Kft. ügyvezető igazgatója

**40./ Javaslat a Fő tér 10. szám alatti helyiség (Art Café) bérleti jogviszonyával kapcsolatos döntés meghozatalára**

**Előadók:** Dr. Puskás Tivadar polgármester

Marton Zsolt alpolgármester

**41./ Javaslat a Szombathelyi Távhőszolgáltató Kft. ügyvezető igazgatójának megválasztására**

Előadók: Dr. Puskás Tivadar polgármester

Marton Zsolt alpolgármester

**42./ Javaslat a „Szombathely Közrendjéért díj” adományozására**

**Előadók:** Dr. Puskás Tivadar polgármester

Dr.Szakács Dávid, a Pénzügyi, Gazdasági és Jogi Bizottság elnöke

Horváth Csaba, a Bűnmegelőzési, Közbiztonsági és Közrendvédelmi Bizottság elnöke

43./ Javaslat a Savaria Megyei Hatókörű Városi Múzeum igazgatói álláshelyére beérkezett pályázatok elbírálására

**Előadók:** Dr. Puskás Tivadar polgármester

Lazáry Viktor alpolgármester

Sági József, a Kulturális és Sport Bizottság elnöke

44./ Javaslat a Szombathelyi7 című című önkormányzati hetilap főszerkesztőjének megválasztására

**Előadók:** Dr. Puskás Tivadar polgármester

Lazáry Viktor alpolgármester

45./ Egyéb személyi ügyek

**119/2013.(III.28.) Kgy. sz. határozat**

1.) A Közgyűlés végleges hozzájárulását adja ahhoz, hogy a Savaria Turizmus Nonprofit Kft. a szombathelyi 3689 hrsz.-ú, közpark megnevezésű ingatlanon kültéri fitneszparkot alakítson ki.

2.) A Közgyűlés - a Szombathely Megyei Jogú Város Önkormányzata vagyonáról, a vagyontárgyak feletti tulajdonosi jogok gyakorlásáról szóló 29/2004. (VI. 30.) sz. rendelet 14. § (1) bekezdésében foglaltak alapján - úgy döntött, hogy a szombathelyi 3689 hrsz.-ú, közpark megnevezésű ingatlanból az előterjesztés mellékletét képező pályázati tervdokumentációban meghatározott és megjelölt 555,7 m2 alapterületű ingatlanrészt a Savaria Turizmus Nonprofit Kft. (a továbbiakban: használó) ingyenes használatába adja az alábbi feltételekkel:

* az ingyenes használati jogviszony időtartama a pályázat fenntartási időszakának végéig, azaz 2019. december 31. napjáig terjedő határozott időre szól,
* a Közgyűlés az ingatlanrészre ingyenes használatot engedélyez azzal, hogy az ingyenes használat során esetlegesen felmerülő ÁFA fizetési kötelezettség a használót terheli,
* az ingatlanrész, illetve a fejlesztés által létrejött egység fenntartásával, üzemeltetésével kapcsolatos költségek a tulajdonos önkormányzatot terhelik,
* a használó az ingatlanrészt kizárólag a pályázatban meghatározott feladatok ellátására, kültéri fitneszpark megvalósítása és üzemeltetése céljából használhatja;
* a megállapodásban foglalt jogok és kötelezettségek harmadik személy részére történő közös átruházása kizárólag a Támogató (Nyugat-Dunántúli Regionális Fejlesztési Ügynökség) előzetes írásbeli beleegyezésével gyakorolható;
* az ingatlanrészt az azon folytatni kívánt tevékenység gyakorlásához szükséges módon a használó saját költségén kialakíthatja, felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, az ingatlanrészt köteles visszaadni.
* a szerződés időtartamának lejártakor a telepített berendezések a használatba-adó tulajdonába kerülnek.

3.) A Közgyűlés felhatalmazza a polgármestert, hogy a Savaria Turizmus Nonprofit Kft-vel az ingyenes használatra vonatkozó megállapodást az előterjesztés 2. számú melléklete szerinti tartalommal megkösse.

4.) A Közgyűlés felhatalmazza a Polgármestert, hogy szombathelyi 3689 hrsz.-ú ingatlan vonatkozásában írásban nyilatkozzon annak per- és igénymentességéről.

**Felelősök:** Dr. Puskás Tivadar polgármester

Marton Zsolt alpolgármester

Lazáry Viktor alpolgármester

A végrehajtásért:   
 Vörös-Borsody Csilla, a Savaria Turizmus Nonprofit Kft. ügyvezetője

Lakézi Gábor, a Városüzemeltetési Osztály vezetője

Szakály Szabolcs, a Városfejlesztési Osztály vezetője

**Határidő**: azonnal

**120/2013.(III.28.) Kgy. sz. határozat**

1. Szombathely Megyei Jogú Város Közgyűlése a „Javaslat a „Szombathelyi Ernuszt-kastély homlokzatának részleges felújítása” című pályázat beadásával kapcsolatos döntések meghozatalára” című előterjesztést megtárgyalta, és a pályázat benyújtását jóváhagyja.
2. Szombathely Megyei Jogú Város Közgyűlés nyertes pályázat esetén a fejlesztés saját forrásának fedezeteként bruttó 4 millió forint összeget biztosít a 2013. évi költségvetési rendeletben az „Ernuszt-kastély felújítása” megnevezésű új költségvetési soron az IVS I. projekt maradványának terhére.

**Felelős:** Dr. Puskás Tivadar, polgármester

Dr. Gaál Róbert, jegyző

Lazáry Viktor, alpolgármester

Molnár Miklós, alpolgármester

(A végrehajtás előkészítéséért:

Stéger Gábor, a Közgazdasági és Adó Osztály vezetője

Szakály Szabolcs, a Városfejlesztési Osztály vezetője

Lakézi Gábor a Városüzemeltetési Osztály vezetője)

**Határidő:** 1. pont: azonnal

2. pont: támogatói döntést követő költségvetési rendelet módosításakor

**121/2013.(III.28.) Kgy. sz. határozat**

Szombathely Megyei Jogú Város Közgyűlése a 2013. évi csapadékvíz elvezetési és tömbbelső rekonstrukciós beruházásokról szóló előterjesztést megtárgyalta és az alábbi határozatot hozza:

1. A Közgyűlés a beruházási javaslatot megtárgyalta és azt az előterjesztésben foglalt tartalommal jóváhagyja.

2. A Közgyűlés felhatalmazza a Polgármestert, hogy a beruházások megvalósítása érdekében - a jelen beruházási ismertető alapján - a beruházások megvalósításához szükséges közbeszerzési eljárások lefolytatását végeztesse el.

Felelős: Dr. Puskás Tivadar polgármester

Marton Zsolt alpolgármester

Dr. Gaál Róbert jegyző

/A végrehajtás előkészítéséért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

Határidő: azonnal (1. pont tekintetében)

folyamatos ( 2. pont tekintetében )

**122/2013. (III. 28.) Kgy. sz. határozat**

1. Szombathely Megyei Jogú Város Közgyűlése a „Javaslat a TÁMOP-5.5.4-13/2 „Lakóközösségi programok, kezdeményezések támogatása” című pályázattal kapcsolatos előterjesztést megtárgyalta.

2. A Közgyűlés felhatalmazza a Polgármestert, hogy a Szombathelyi Evangélikus Egyházközséggel a pályázat mellékletét képező együttműködési megállapodást aláírja.

**Felelős:** Dr. Puskás Tivadar, polgármester

Dr. Gaál Róbert, jegyző

Lazáry Viktor, alpolgármester

(A végrehajtás előkészítéséért:

a 2. pont esetében: Szakály Szabolcs, a Városfejlesztési Osztály vezetője)

**Határidő:** a 2. pont esetében: azonnal

**123/2013. (III. 28.) Kgy. sz. határozat**

Szombathely Megyei Jogú Város Közgyűlése a „Javaslat a TÁMOP-5.5.4-13/2 „Lakóközösségi programok, kezdeményezések támogatása” című pályázattal kapcsolatos előterjesztést megtárgyalta, és a Joskar-Ola Lakótelepért Alapítvánnyal a pályázat mellékletét képező együttműködési megállapodást jóváhagyja. A Közgyűlés felhatalmazza a Polgármestert, hogy a megállapodást aláírja.

**Felelős:** Dr. Puskás Tivadar, polgármester

Dr. Gaál Róbert, jegyző

Lazáry Viktor, alpolgármester

(A végrehajtás előkészítéséért:

Szakály Szabolcs, a Városfejlesztési Osztály vezetője)

**Határidő:** azonnal

**124/2013. (III. 28.) Kgy. sz. határozat**

A Közgyűlés a „Szombathely visszavár” felsőoktatási tanulmányi ösztöndíjról előterjesztett rendelettervezet kapcsán felkéri az illetékes bizottságokat, hogy a Közgyűlésen elhangzott javaslatokat tárgyalják meg. Felkéri a polgármestert és a jegyzőt, hogy az így átdolgozott rendeletet tervezetét terjesszék ismét a Közgyűlés elé.

**Felelős:** Dr. Puskás Tivadar, polgármester

Dr. Gaál Róbert, jegyző

Marton Zsolt alpolgármester

(A végrehajtás előkészítéséért:

Dr. Károlyi Ákos aljegyző)

**Határidő:** áprilisi Közgyűlés

SZOMBATHELY MEGYEI JOGÚ VÁROS ÖNKORMÁNYZATA KÖZGYŰLÉSÉNEK

**9/2013. (…...) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) rendeletmódosításáról**

**125/2013.(III.28.) Kgy. sz. határozat**

1. A Közgyűlés „Az értékteremtő közfoglalkoztatás és önkéntesség az idősek szociális biztonságáért” című mintaprojektben való részvételre vonatkozó javaslatot megtárgyalta és kinyilvánítja, hogy Szombathely Megyei Jogú Város Önkormányzata - az V. kerületi Önkormányzattal és Kisvárda Város Önkormányzatával együttműködve - a mintaprojektben részt kíván venni.
2. A Közgyűlés az együttműködési megállapodást az előterjesztés melléklete szerinti tartalommal jóváhagyja, és felhatalmazza a polgármestert a megállapodás aláírására.
3. A Közgyűlés felkéri a Pálos Károly Szociális Szolgáltató Központ és Gyermekjóléti Szolgálat vezetőjét, hogy a mintaprojekt megvalósítására vonatkozó részletes programot dolgozza ki, és terjessze azt jóváhagyásra a Szociális és Családügyi Bizottság elé.
4. A Közgyűlés felhatalmazza a Szociális és Családügyi Bizottságot, hogy a 2. pont szerint elkészített részletes program jóváhagyására.

**Felelősök:** Dr. Puskás Tivadar polgármester

Marton Zsolt alpolgármester

/A végrehajtás előkészítéséért:

Dr. Károlyi Ákos aljegyző,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője/

**Határidő:** azonnal (az 1., és 2., pontok vonatkozásában)

2013. április havi bizottsági ülés (a 3., és 4., pontok vonatkozásában)

**Szombathely Megyei Jogú Város Önkormányzata Közgyűlésének**

**10/2013.(….) önkormányzati rendelete a helyiségbérlet szabályairól szóló 17/2006. (V.25.) önkormányzati rendelete módosításáról**

**126/2013.(III.28.) Kgy. sz. határozat**

Szombathely Megyei Jogú Város Közgyűlése az Országos Mentőszolgálat Nyugat-dunántúli Regionális Mentőszervezetének 2012. évi szakmai és gazdasági beszámolóját megtárgyalta, és azt tudomásul veszi.

**Felelősök:** dr. Puskás Tivadar, polgármester

dr.Prugberger Emil, az Egészségügyi Szakmai Bizottság elnöke

/a végrehajtás előkészítéséért:

dr. Károlyi Ákos, aljegyző/

**Határidő:** azonnal

**127/2013.(III.28.) Kgy. sz. határozat**

Szombathely Megyei Jogú Város Közgyűlése a Savaria Megyei Hatókörű Városi Múzeum alapdokumentumainak elfogadásáról szóló előterjesztést megtárgyalta, és az intézmény alapdokumentumait - önkormányzati többletforrás biztosítása nélkül - az előterjesztés 1-8. számú melléklete szerinti tartalommal jóváhagyja.

**Felelős:** Dr. Puskás Tivadar polgármester

Lazáry Viktor alpolgármester

(A végrehajtás előkészítéséért: dr. Károlyi Ákos aljegyző)

**Határidő:** azonnal

**128/2013.(III.28.) Kgy. sz. határozat**

Szombathely Megyei Jogú Város Közgyűlése a Berzsenyi Dániel Megyei és Városi Könyvtár alapdokumentumainak elfogadásáról szóló előterjesztést megtárgyalta, és az intézmény alapdokumentumait - önkormányzati többletforrás biztosítása nélkül - az előterjesztés 1-8. számú melléklete szerinti tartalommal jóváhagyja.

**Felelős:** Dr. Puskás Tivadar polgármester

Sági József, a Kulturális és Sport Bizottság elnöke

(A végrehajtás előkészítéséért: dr. Károlyi Ákos aljegyző)

**Határidő:** azonnal

**129/2013.(III.28.) Kgy. sz. határozat**

A Közgyűlés megtárgyalta a „Javaslat a Klebelsberg Intézményfenntartó Központ Szombathelyi Tankerülete elhelyezéséhez szükséges intézkedések megtételére” című előterjesztést és úgy határozott, hogy azt első olvasatnak tekinti. Felkéri a polgármestert és a jegyzőt, vizsgálják meg a következő Közgyűlésig az alábbi elhelyezési lehetőséget, és adjanak ennek eredményéről részletes tájékoztatást:

a/ Szombathely, Kossuth u. 11.

b/ Szent-Györgyi Albert Középiskola korábbi épülete

c/ Polgármesteri Hivatal épületének 6. emelete

**Felelős:** Dr. Puskás Tivadar polgármester

Marton Zsolt alpolgármester

Molnár Miklós alpolgármester

/a végrehajtás előkészítéséért:

dr. Károlyi Ákos aljegyző

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

**Határidő:** 2013. áprilisi Közgyűlés

**130/2013.(III.28.) Kgy. sz. határozat**

A Közgyűlés úgy határozott, hogy a 20. napirendet (Tájékoztató a szombathelyi felsőoktatási intézmények tevékenységéről és Szombathely Megyei Jogú Város Önkormányzatával való együttműködésük lehetőségéről) az elfogadott napirendhez képest Szombathely Megyei Jogú Város drogellenes stratégiája 2013. évi cselekvési tervét megelőzően tárgyalja.

**Felelős:** Dr. Puskás Tivadar polgármester

**131/2013.(III.28.) Kgy. sz. határozat**

1. Szombathely Megyei Jogú Város Közgyűlése a „Tájékoztató a szombathelyi felsőoktatási intézmények tevékenységéről és Szombathely Megyei Jogú Város Önkormányzatával való együttműködésük lehetőségéről” című előterjesztést megtárgyalta, és az előterjesztés 1-5. számú melléklete szerinti tájékoztatókat elfogadja.
2. A Közgyűlés felkéri a polgármestert, hogy a szombathelyi felsőoktatási intézményekkel való önkormányzati együttműködés lehetőségét vizsgálja meg, és az együttműködésre vonatkozó javaslatát terjessze a Közgyűlés elé.

**Felelős:** Dr. Puskás Tivadar polgármester

Marton Zsolt alpolgármester

(A végrehajtás előkészítéséért:

dr. Károlyi Ákos aljegyző)

**Határidő:** azonnal /1. pont vonatkozásában/

2013. május havi Közgyűlés /2. pont vonatkozásában/

**132/2013.(III.28.) Kgy. sz. határozat**

1. A Közgyűlés Szombathely Megyei Jogú Város drogellenes stratégiája 2013. évi cselekvési tervét az előterjesztés mellékletében található tartalommal elfogadja.
2. A Közgyűlés egyetért azzal a képviselői javaslattal, hogy a testület tagjai önkéntes alapon, saját költségen vessék magukat alá vérvizsgálaton alapuló drogtesztnek és annak eredményét hozzák nyilvánosságra a Következő ülésen.

**Felelős:** Dr. Puskás Tivadar polgármester

Poór András képviselő, a Szombathelyi Kábítószerügyi Egyezető Fórum elnöke

/a végrehajtás előkészítéséért:

Dr. Károlyi Ákos aljegyző

Végh György, a Szombathelyi Kábítószerügyi Egyeztető Fórum társelnöke az 1. pontért/

**Határidő**: azonnal /1. pont vonatkozásában /

áprilisi Közgyűlés ülése /2. pont vonatkozásában/

SZOMBATHELY MEGYEI JOGÚ VÁROS ÖNKORMÁNYZATA KÖZGYŰLÉSÉNEK

**11/2013. (……) rendelete**

**Szombathely Megyei Jogú Város Közgyűlésének**

**Szombathely város egészségügyi alapellátási körzeteiről szóló 14/2002. (VI.20.) önkormányzati rendelete módosításáról**

**133/2013.(III.28.) Kgy. sz. határozat**

1. Szombathely Megyei Jogú Város Közgyűlése egyetért azzal, hogy Szentpéterfa Községi Önkormányzat 2013. június 1. napjával csatlakozzon Szombathely Megyei Jogú Város fogorvosi alapellátásához és a fogászati ügyeleti ellátáshoz.
2. A Közgyűlés Dr. Bálint Edina felnőtt-fogorvossal kötött megállapodás módosítását az előterjesztés 4. sz. melléklete szerinti tartalommal jóváhagyja.
3. A Közgyűlés Dr. Szitár Viktória gyermek-fogorvossal kötött megállapodás módosítását az előterjesztés 5. sz. melléklete szerinti tartalommal jóváhagyja.
4. A Közgyűlés felhatalmazza a polgármestert és az Egészségügyi Alapellátó Intézet Igazgatóját a módosításokkal egységes szerkezetbe foglalt, 2. és 3. pont szerinti ellátási szerződések aláírására.
5. A Közgyűlés a Szentpéterfa Községi Önkormányzattal kötendő feladat-ellátási szerződést az előterjesztés 6. sz. melléklete szerinti tartalommal jóváhagyja.
6. A Közgyűlés felhatalmazza a polgármestert a Szentpéterfa Községi Önkormányzattal kötendő feladat-ellátási szerződés aláírására.
7. A Közgyűlés felhatalmazza az Egészségügyi Alapellátó Intézet igazgatóját, hogy a fogorvosi ügyelet működési engedélyének módosítása, valamint a módosított finanszírozási szerződés megkötése érdekében a szükséges intézkedéseket megtegye.

**Felelősök:** Dr. Puskás Tivadar polgármester

/A végrehajtás előkészítéséért:

Dr. Károlyi Ákos aljegyző,

Vigné Horváth Ilona, az Egészségügyi Alapellátó Intézet Igazgatója/

**Határidő:** azonnal (az 1., 2., 3., 5. pontok vonatkozásában)

2013. április 30. (a 4., 6., 7. pontok vonatkozásában)

**134/2013.(III.28.) Kgy. sz. határozat**

1. A Közgyűlés a 2013. évi Civil Cselekvési Tervet az előterjesztés melléklete szerinti tartalommal elfogadja.

2. A Közgyűlés felkéri a polgármestert, hogy a Cselekvési Tervben megfogalmazott feladatok megvalósítása érdekében a szükséges intézkedéseket tegye meg.

Felelős: Dr. Puskás Tivadar polgármester

Dr. Takátsné dr. Tenki Mária tanácsnok

(A végrehajtás előkészítéséért:

Czenki Zsuzsanna, a Kulturális Iroda vezetője)

**Határidő:** 2013. december 31.

**135/2013. (III. 28.) Kgy. számú határozat**

1. Szombathely Megyei Jogú Város Közgyűlése a „Javaslat a Megyei Művelődési és Ifjúsági Központ Logo Ifjúági Irodája által ellátott ifjúsági feladatok átvételére” című előterjesztést megtárgyalta, és egyetért azzal, hogy az MMIK Alapító okiratában „ifjúsági közösségsegítő, civil közösségtámogató tevékenység” megnevezéssel szereplő, az MMIK LOGO Ifjúsági Szolgálata által ellátott ifjúsági feladatokat 2013. április 1. napjától a Savaria REHAB-TEAM Szociális Szolgáltató és Foglalkoztatási Kiemelkedően Közhasznú Nonprofit Korlátolt Felelősségű Társaság szervezeti keretei között Szombathely Megyei Jogú Város Önkormányzata lássa el.
2. A Közgyűlés a feladat átadás - átvételére vonatkozó, az előterjesztés melléklete szerinti megállapodást az alábbi módosításokkal hagyja jóvá:

* A megállapodás III./3. pontja az alábbiak szerint módosul:

„Az Átadó az átadott dokumentációhoz kapcsolódóan teljességi nyilatkozatot csatol a 12-13. számú mellékletben rögzítettek szerint.”

* A megállapodás IV./1.2.3. pontja az alábbiak szerint módosul:

„Az átadásra kerülő LOGO Ifjúsági Szolgálat által folytatott akkreditált felnőttképzési programok a 3/a sz. mellékletben rögzített bontás szerint. Az átadásra kerülő Európai Uniós és egyéb pályázatok: a 3/b. sz. mellékletben a folyamat lévő, a 3/c sz. mellékletben a fenntartási kötelezettséggel terhelt a pályázatok szerinti bontásban.”

* A megállapodás IV./1.2.6. pontja törlésre kerül.
* A megállapodás IV./1.2.7. pontja az alábbiak szerint módosul:

„A fenntartói jog gyakorlásához, illetve kötelezettség teljesítéséhez átadott létszámot a 6. számú mellékletben rögzítettek szerinti bontásban.”

* A megállapodás IV./1.2.9. pontja az alábbiak szerint módosul:

„Az átadásra kerülő LOGO Ifjúsági Szolgálat teljes vagyonleltárát: 7. sz. melléklet;

* Gépjárművek 7/a sz. melléklet szerinti bontásban.
* Informatikai eszközök 7/b. sz. melléklet szerinti bontásban.
* Egyéb informatikai eszközök 7/c sz. melléklet szerinti bontásban.
* Vagyoni értékű jogok (részletes analitikus nyilvántartás csatolásával) 7/d sz. melléklet szerinti bontásban.
* Átadásra kerülő tárgyi eszközök leltárfelvételi íve 7/e és 7/f sz. mellékletek szerinti bontásban.
* A megállapodás IV./1.2.12. pontja az alábbiak szerint módosul:

„Az átadásra kerülő LOGO Ifjúsági Szolgálat tevékenységére vonatkozó költségvetés várható teljesüléséről szóló, 2013. március 31-ei fordulónappal elkészített adatszolgáltatást.(11. sz. melléklet)”

* A megállapodás IV./1.2.14. pontja törlésre kerül.

1. A Közgyűlés felhatalmazza a polgármestert, hogy az átadás - átvételi megállapodást aláírja.
2. A Közgyűlés felkéri a polgármestert, hogy a feladatellátáshoz szükséges ingóságok tulajdonjogának az önkormányzat részére történő megszerzése érdekében a szükséges intézkedéseket tegye meg. A Közgyűlés felhatalmazza a polgármestert, hogy az ingóságok ingyenes önkormányzati tulajdonba kerülése iránti igénybejelentést aláírja.
3. A Közgyűlés felkéri Savaria REHAB-TEAM Szociális Szolgáltató és Foglalkoztatási Kiemelkedően Közhasznú Nonprofit Korlátolt Felelősségű Társaság igazgatóját, hogy a Társaság alapító okiratának módosítását készítse el, és azt jóváhagyásra terjessze elő.
4. A Közgyűlés felkéri a Savaria REHAB-TEAM Szociális Szolgáltató és Foglalkoztatási Kiemelkedően Közhasznú Nonprofit Korlátolt Felelősségű Társaság ügyvezetőjét, hogy a LOGO Ifjúsági Szolgálat feladatellátásában dolgozó 8 fő Savaria REHAB-TEAM általi, változatlan feltételekkel történő foglalkoztatása érdekében a szükséges intézkedéseket tegye meg.

**Felelős:** Dr. Puskás Tivadar polgármester

Marton Zsolt alpolgármester

(A végrehajtás előkészítéséért:

dr. Károlyi Ákos aljegyző

Bujtás Edit, a Savaria REHAB-TEAM Szociális Szolgáltató és Foglalkoztatási Kiemelkedően Közhasznú Társaság ügyvezetője)

**Határidő:** azonnal /1. és 2. pontok vonatkozásában/

2013. március 31. / 3. 4. és 6. pontok vonatkozásában/

2013. május havi Közgyűlés /5. pont vonatkozásában/

**136/2013.(III.28.) Kgy. sz. határozat**

A Közgyűlés Szombathely Megyei Jogú Város Önkormányzata gyermekjóléti és gyermekvédelmi feladatainak ellátásáról szóló tájékoztatót megtárgyalta, és azt előterjesztés szerinti tartalommal elfogadta.

**Felelősök:** Dr. Puskás Tivadar polgármester

Marton Zsolt alpolgármester

/A végrehajtás előkészítéséért:

dr. Károlyi Ákos aljegyző/

**Határidő:** azonnal

**137/2013.(III.28.) Kgy. sz. határozat**

Szombathely Megyei Jogú Város Közgyűlése az önkormányzat tulajdonában álló lakások 2012. évi hasznosításáról szóló összefoglaló jelentést megtárgyalta, és azt elfogadta. Úgy döntött egyúttal, hogy a szeptemberi Közgyűlésre a SZOVA Zrt. terjesszen elő tervet az önkormányzati lakáshasznosítás jövőjére, a felmerült problémák orvoslására vonatkozóan.

**Felelős:** Dr. Puskás Tivadar polgármester

/A végrehajtás előkészítéséért:

a Szova Zrt. vezérigazgatója

Dr. Károlyi Ákos aljegyző/

**Határidő:** azonnal, illetve a terv elkészítésére a szeptemberi Közgyűlés

**138/2013.(III.28.) Kgy. sz. határozat**

1. A Közgyűlés Szombathely Megyei Jogú Város Önkormányzatának a Szombathelyi Egyházmegyei Karitásszal kötött ellátási szerződés módosítását az előterjesztés melléklete szerinti tartalommal jóváhagyja.
2. A Közgyűlés felhatalmazza a polgármestert a módosításokkal egységes szerkezetbe foglalt ellátási szerződés aláírására.
3. A Közgyűlés az Önkormányzat 2013. évi költségvetéséről szóló 6/2013. (III.06.) önkormányzati rendelet „Egyéb, más ágazathoz nem sorolható intézmények és feladatok kiadásai, egyéb támogatások, kiadások Szombathelyi Egyházmegyei Karitász” tételsor terhére a Szombathelyi Egyházmegyei Karitász a Hársfa-ház Szenvedélybetegek Átmeneti Otthona 2013. évi működtetésére 5.000.000,- Ft összegű támogatást biztosít.

**Felelősök:** Dr. Puskás Tivadar polgármester

Marton Zsolt alpolgármester

/A végrehajtás előkészítéséért:

Dr. Károlyi Ákos, aljegyző,

Stéger Gábor, a Közgazdasági és Adó Osztály vezetője/

**Határidő:** azonnal (az 1., és a 3. pontok vonatkozásában)

2013. április 10. (a 2. pont vonatkozásában)

**139/2013.(III.28.) Kgy. sz. határozat**

1. A Közgyűlés Szombathely Megyei Jogú Város Önkormányzatának a SAVARIA REHAB-TEAM Szociális Szolgáltató és Foglalkoztatási Kiemelkedően Közhasznú Nonprofit Kft-vel kötött ellátási szerződés módosítását az előterjesztés melléklete szerinti tartalommal jóváhagyja.

2. A Közgyűlés felhatalmazza a polgármestert a módosításokkal egységes szerkezetbe foglalt ellátási szerződés aláírására.

**Felelősök:** Dr. Puskás Tivadar polgármester

Marton Zsolt alpolgármester

/A végrehajtás előkészítéséért:

Dr. Károlyi Ákos aljegyző,

Bujtás Edit, a SAVARIA REHAB-TEAM Kiemelkedően Közhasznú Nonprofit Kft. ügyvezető igazgatója/

**Határidő:** azonnal (az 1. pont vonatkozásában)

2013. április 10. (a 2. pont vonatkozásában)

**140/2013.(III.28.) Kgy. sz. határozat**

1.) A Közgyűlés a Szombathely Megyei Jogú Város Önkormányzata és a Regionális Szociális Forrásközpont Nonprofit Kft. közötti, határozatlan időre megkötött ellátási szerződés módosítását az előterjesztés melléklete szerinti tartalommal jóváhagyja.

2.) A Közgyűlés felhatalmazza a polgármestert a módosításokkal egységes szerkezetbe foglalt ellátási szerződés aláírására.

**Felelősök:** Dr. Puskás Tivadar polgármester

Marton Zsolt alpolgármester

/Az előkészítésért:

Dr. Károlyi Ákos aljegyző,

Füzessy Józsefné, a Regionális Szociális Forrásközpont Nonprofit Kft. ügyvezető igazgatója/

**Határidő:** azonnal /az 1. pont tekintetében/

2013. április 10. /a 2. pont tekintetében/

**141/2013.(III.28.) Kgy. sz. határozat**

1. A Közgyűlés Szombathely Megyei Jogú Város Önkormányzatának középtávú (2013-2014) vagyongazdálkodási tervét megtárgyalta és az előterjesztés II. számú mellékletével azonos tartalommal elfogadta azzal, hogy kerüljön törlésre a tervből a vagyonelemek megjelölésénél a „felesleges” kifejezés, valamint a 2.2 pont. Felkéri a polgármestert és a jegyzőt, hogy a 125/2013.(III.26.) PGJB sz. határozatban foglalt vizsgálatot végezzék el és ennek eredményét terjesszék a bizottságok és a Közgyűlés áprilisi elé.
2. A Közgyűlés a középtávú vagyongazdálkodási terv 3. pontjában meghatározott ingatlanvagyonon túl az alábbi ingatlanok értékesítési lehetőségének vizsgálatát határozza el:

- Szent-Györgyi Albert Szakközépiskola, Pázmány P. krt. 28/A. és a 6614/32 hrsz-ú ingatlan

- Fő tér 17. (volt élelmiszer bolt)

- Fő tér 10. szám alatti ingatlan.

A Közgyűlés felkéri a polgármestert, hogy az ingatlanok értékesítésére vonatkozóan készítsen előterjesztést a Közgyűlés számára.

3. A Közgyűlés az önkormányzat 2013. évi költségvetéséről szóló 6/2013. (III. 06.) rendelet 11. §. (11) bekezdésében rögzített fejlesztési céltartalékból 336 millió Ft összeget meghaladó mértékű, az I. számú mellékletben felsorolt fejlesztési tételek felhasználását az alábbi monitoring és eljárási rend betartásával engedélyezi:

A Közgyűlés felkéri a polgármestert, hogy a Közgyűlés számára minden ülésén, a két közgyűlés közötti események beszámolója keretében adjon tájékoztatást a vagyongazdálkodási bevételek alakulásáról.

A Közgyűlés felkéri a polgármestert és a jegyzőt, hogy a fejlesztési céltartalékok felhasználásáról – projektenként, a megvalósítás minden stádiumában, így különösen a pályázat elbírálását követően, a támogatási szerződéskötést megelőzően, közbeszerzési eljárást megelőzően készüljön a Közgyűlés számára előterjesztés. A Közgyűlés az előterjesztés alapján és a vagyongazdálkodási bevételek ismeretében dönt a fejlesztési céltartalék felhasználásáról.

1. A Közgyűlés a fejlesztési céltartalék felosztási tervezetében szereplő Gyöngyösszőlős és Gyöngyöshermán kerékpárút projekt vonatkozásában 84/2013.(II.28.) Kgy. határozatot szem előtt tartva 53 millió forint felhasználását engedélyezi az alábbiak szerint:

A költségvetési rendeletben felhasználási kötöttséggel nem rendelkező Tömbbelsők felújítására szánt 135 millió forint összegű előirányzatból 53 millió forint összeg felhasználását a Gyöngyösszőlős és Gyöngyöshermán kerékpárút projekt részére engedélyezi.

A Tömbbelsők felújítási programjának megvalósításakor a szükséges 53 millió forint felhasználására a 3. pontban rögzített eljárási rend szerint kerülhet sor.

5. A Közgyűlés felkéri a polgármestert, hogy 3 napon belül elektronikus formában küldje meg valamennyi városi képviselőnek az önkormányzati ingatlanokra vonatkozó értékbecsléseket.

**Felelős:** Dr. Puskás Tivadar polgármester

Marton Zsolt alpolgármester

Molnár Miklós alpolgármester

Dr. Gaál Róbert jegyző

Végrehajtásért:

Lakézi Gábor, a Városüzemeltetési Osztály vezetője   
 Stéger Gábor, a Közgazdasági és Adó Osztály vezetője

Szakály Szabolcs, a Városfejlesztési Osztály vezetője

**Határidő:** folyamatos,

az 1. pont szerinti vizsgálat tekintetében az áprilisi közgyűlés, a 2. pont tekintetében áprilisi, májusi Közgyűlés

**142/2013.(III.28.) Kgy. sz. határozat**

Szombathely Megyei Jogú Város Közgyűlése a „Szombathely város kerékpárút-hálózatának fejlesztése Gyöngyösszőlős és Gyöngyöshermán városrészeken” beruházási programjára vonatkozó előterjesztést megtárgyalta, és az alábbi határozatot hozza:

1. A Közgyűlés a beruházási programot megtárgyalta, és azt az előterjesztésben foglalt tartalommal jóváhagyja.

2. A Közgyűlés felhatalmazza a Polgármestert, hogy a projekt megvalósítása érdekében - a jelen beruházási program alapján - a beruházás megvalósításához szükséges közbeszerzési eljárások lefolytatását végeztesse el.

3. A Közgyűlés felhatalmazza a polgármestert a Támogatási Szerződés aláírására.

Felelős: Dr. Puskás Tivadar polgármester

Lazáry Viktor alpolgármester

Dr. Gaál Róbert jegyző

/A végrehajtás előkészítéséért:

Lakézi Gábor, a Városüzemeltetési Osztály vezetője

Szakály Szabolcs a Városfejlesztési Osztály vezetője

Stéger Gábor, a Közgazdasági és Adó Osztály vezetője/

Határidő: azonnal (1. pont tekintetében)

folyamatos ( 2. és 3. pont tekintetében )

**143/2013.(III.28.) Kgy. sz. határozat**

A Közgyűlés a helyi közforgalmú közlekedés menetrend módosítására vonatkozó javaslatot megtárgyalta, és azzal kapcsolatban az alábbi döntést hozza:

Felkéri a Vasi Volán Zrt.-t, hogy az ülésen elhangzott képviselői indítványokat vizsgálja meg, dolgozza ki a megvalósítás feltételeire és költségvetési vonzatára vonatkozó javaslatát, és az érintett városi képviselőkkel történő egyeztetést követően a menetrend módosítását terjessze Közgyűlés áprilisi ülésére.

Felkéri továbbá a Vasi Volán Zrt.-t, hogy a 3 jelű járat 30Y –ra történő átnevezésével kapcsolatban a szükséges intézkedéseket tegye meg.

**Felelős:** Dr. Puskás Tivadar polgármester

Marton Zsolt alpolgármester

Molnár Miklós alpolgármester

Dr. Gaál Róbert jegyző

Papp László, Vasi Volán Zrt. vezérigazgató

(A végrehajtás előkészítéséért:

Lakézi Gábor, Városüzemeltetési Osztályvezető

Stéger Gábor, Közgazdasági és Adó Osztályvezető)

**Határidő:** 2013. áprilisi Közgyűlés

**144/2013.(III.28.) Kgy. sz. határozat**

A Közgyűlés a *„Javaslat a Vasi Volán Zrt. 2012. évi helyi személyszállítás elszámolásának elfogadására”*című előterjesztést megtárgyalta,és azzal kapcsolatban az alábbi döntést hozta:

1. Szombathely Megyei Jogú Város Közgyűlése a Vasi Volán Zrt. által készített 2012. évi helyi személyszállítás bevételei és ráfordításai elszámolására vonatkozó tájékoztatót elfogadja azzal, hogy a 2012. évi 135.689 eFt veszteségtérítési igényből a nem szombathelyi lakhellyel rendelkező munkavállalók és családtagjai 2012. évi utazási kedvezmény 34.114 eFt összegét a Vasi Volán Zrt. finanszírozza, a fennmaradó 101.575 eFt összeget az Önkormányzat veszteségpótlásként elismeri.
2. A Közgyűlés a Vasi Volán Zrt. 2011. évi veszteségpótlásának rendezéséről, valamint a Vasi Volán Zrt. által készített 2012. I. félévi helyi személyszállítás bevételei és ráfordításai elszámolásának felülvizsgálata tárgyában meghozott 510/2012. (XII. 13.) Kgy. számú határozatában megjelölt 2011. évi és 2012. I. félévi 65.945 eFt összegen felül a 2012. II. félév veszteségpótláshoz szükséges 48.575 eFt összegű fedezetet a 2013. évi költségvetés „Vasi Volán Zrt.” előirányzat terhére biztosítja.
3. Szombathely Megyei Jogú Város Közgyűlése felhatalmazza a polgármestert, hogy az 510/2012. (XII. 13.) Kgy. számú határozatban, valamint a jelen határozatban foglalt tartalommal a 2010. év, a 2011. év és a 2012. év elszámolás lezárására, a veszteségpótlás biztosítására vonatkozó, az előterjesztés 3. számú melléklete szerinti megállapodást a Vasi Volán Zrt-vel kösse meg.

**Felelős:** Dr. Puskás Tivadar polgármester

Marton Zsolt alpolgármester

Molnár Miklós alpolgármester

Dr. Gaál Róbert jegyző

Papp László, Vasi Volán Zrt. vezérigazgató

(A végrehajtás előkészítéséért:

Stéger Gábor, Közgazdasági és Adó Osztályvezető

Lakézi Gábor, Városüzemeltetési Osztályvezető)

**Határidő:** 1-2. pont: azonnal

3. pont: 2013. május 31.

**145/2013.(III.28.) Kgy. sz. határozat**

A Közgyűlés a *„Javaslat a Vasi Volán Zrt-vel kötött Közszolgáltatási Szerződés módosítására”*című előterjesztést megtárgyalta, és azzal kapcsolatban az alábbi döntést hozta:

* 1. Szombathely Megyei Jogú Város Közgyűlése a Vasi Volán ZRt. és Szombathely Megyei Jogú Város Önkormányzata között 2008. december 22. napján a helyi menetrend szerinti autóbusszal történő személyszállítás tárgyában létrejött Közszolgáltatási Szerződés 5.1 pontjában, valamint a 2009. június 2-án a veszteség kiegyenlítés számításának rendjére vonatkozóan megkötött Megállapodás 1. pontjában szereplő, a szolgáltatás objektív mérőszámának 2013. évre vonatkozó egyszeri alkalommal történő, 460 Ft/külszolgálati km értékű meghatározását elfogadja.
  2. Szombathely Megyei Jogú Város Közgyűlése a Közszolgáltatási Szerződés VI. számú és a veszteség kiegyenlítés számításának rendjére vonatkozóan megkötött Megállapodás módosítását az előterjesztés 4. és 5. számú mellékletében foglalt tartalommal jóváhagyja. A Közgyűlés felhatalmazza a polgármestert, hogy a Közszolgáltatási Szerződés módosítását és a Megállapodás módosítását, a 2013. évi költségvetési rendeletben történő rendelkezésre állást követően aláírja.
  3. Szombathely Megyei Jogú Város Közgyűlése felkéri a polgármestert és a jegyzőt, hogy a szolgáltatás objektív mérőszámának 2013. évre vonatkozó 460 Ft/külszolgálati km értékkel 2013. év I. félévére várható veszteségtérítési igény biztosításához – a 2013. évi költségvetésben megnevezett 150.000 eFt-on felül – szükséges többlet fedezet 26.000 eFt összegű biztosításáról a 2013. évi költségvetési rendelet következő módosítása során a tervezetben történő szerepeltetéséről gondoskodjanak.

**Felelős:** Dr. Puskás Tivadar polgármester

Marton Zsolt alpolgármester

Molnár Miklós alpolgármester

Dr. Gaál Róbert jegyző

Papp László, Vasi Volán Zrt. vezérigazgató

(A végrehajtás előkészítéséért:

Lakézi Gábor, Városüzemeltetési Osztályvezető

Stéger Gábor, Közgazdasági és Adó Osztályvezető)

**Határidő:** 1. pont:azonnal

2. pont: 2013. május 31.

3. pont: a 2013. évi költségvetési rendelet következő módosítása

**146/2013.(III.28.) Kgy. sz. határozat**

1. A Közgyűlés Szombathely Megyei Jogú Város Önkormányzata vagyonáról, a vagyontárgyak feletti tulajdonosi jogok gyakorlásáról szóló 29/2004. (VI. 30.) sz. rendelet 14. § (1) bekezdésében foglaltak alapján úgy döntött, hogy Szombathely Megyei Jogú Város Önkormányzata tulajdonát képező:

- szombathelyi 9427/1 hrsz-ú, természetben a Szombathely, Kőrösi Csoma Sándor utca 5. szám alatt található Dési Huber István Általános Iskola hátsó udvarán, közvetlenül a konyhaépület melletti burkolt felület 5x10 m nagyságú területét,

- szombathelyi 2689 hrsz-ú, természetben Szombathely, Markusovszky u. 8. szám alatt található Városi Sportcentrum területén, a volt városi strand hátsó bejáratával szemközt (a villamos kapcsolókat tartalmazó épület mellett) 5x10 m nagyságú területet,

- szombathelyi 2759/46 hrsz-ú, természetben a Szombathely, Váci M. u. 5. szám alatt található Százszorszép Bölcsőde gazdasági bejáratánál, közvetlenül a meglévő, térburkolt parkoló folytatásában 5x10 m nagyságú területet,

légszennyezettségi mérőállomások kialakítása és működtetése céljából 2013. április 1. napjától 2019. december 31-ig ingyenesen használatba adja az Észak-dunántúli Környezetvédelmi, Természetvédelmi és Vízügyi Felügyelőségnek.

2. A Közgyűlés felhatalmazza a polgármestert arra, hogy a használatba-adási megállapodást aláírja.

**Felelősök:** Dr. Puskás Tivadar polgármester

Marton Zsolt alpolgármester

Molnár Miklós alpolgármester

Lazáry Viktor alpolgármester

/A végrehajtás előkészítéséért:

Lakézi Gábor, a Városüzemeltetési Osztály vezetője/

**Határidő:** 2013. április 5. /2. pont vonatkozásában/

azonnal /1. pont vonatkozásában/

**147/2013.(III.28.) Kgy. sz. határozat**

1./A Közgyűlés a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások végzése tárgyában megkötött vállalkozási szerződés 1., 2., 3., 4., 5., 8., 10., 11., 12. számú mellékleteinek 2013. évre szóló módosítását az előterjesztés mellékletei szerinti tartalommal elfogadja.

2./A Közgyűlés felhatalmazza a polgármestert a szerződés módosításának aláírására.

3./ A Közgyűlés felkéri polgármestert és a SZOMPARK Kft. ügyvezetőjét, hogy az érintett városi képviselők bevonásával vizsgálja meg a parkőri szolgálat hatékony működtetésének és a játszóterek állapota ellenőrzésének lehetőséget.

**Felelős:** Dr. Puskás Tivadar polgármester

Marton Zsolt alpolgármester

Molnár Miklós alpolgármester

Dr. Gaál Róbert jegyző

(a végrehajtás előkészítéséért:

Kiss Dávid, a SZOMPARK Kft. ügyvezetője

Lakézi Gábor, Városüzemeltetési Osztály vezetője

Stéger Gábor a Közgazdasági és Adóosztály vezetője)

**Határidő:** 2013. április 15.

**148/2013.(III.28.) Kgy. sz. határozat**

1. A Közgyűlés a Szombathelyi Kistérség Többcélú Társulása jövőbeni működésével kapcsolatos döntés meghozatalára vonatkozó javaslatot megtárgyalta, és kinyilvánítja, hogy Szombathely Megyei Jogú Város Önkormányzata az alábbi szolgáltatások vonatkozásában kívánja a Társulást fenntartani:

* családsegítés
* házi segítségnyújtás
* jelzőrendszeres házi segítségnyújtás
* gyermekjóléti szolgáltatás
* gyermekek napközbeni ellátása
* területfejlesztési feladatok.

2. A Közgyűlés felkéri a Szombathelyi Kistérség Többcélú Társulásának elnökét, hogy dolgozza ki a hatályos jogszabályi előírásoknak megfelelően kialakítandó társulási megállapodás tervezetét, és azt a munkaszervezet működésére vonatkozó részletes javaslatával együtt terjessze a Közgyűlés elé.

**Felelősök:** Dr. Puskás Tivadar polgármester

Marton Zsolt alpolgármester

Lazáry Viktor alpolgármester

/A végrehajtás előkészítéséért:

Dr. Károlyi Ákos aljegyző,

Szakály Szabolcs, a Városfejlesztési Osztály vezetője,

Stéger Gábor, a Közgazdasági és Adó Osztály vezetője

Perl János, a Szombathelyi Kistérség Többcélú Társulása elnöke/

**Határidő:** azonnal (az 1. pont vonatkozásában)

2013. május havi Közgyűlés (a 2. pont vonatkozásában)

**149/2013.(III.28.) Kgy. sz. határozat**

1. Szombathely Megyei Jogú Város Önkormányzatának Közgyűlése bejelenti az alábbi balatonberényi ingatlanok ingyenes önkormányzati tulajdonba kerülése iránti igényét az állami vagyonról szóló 2007. évi CVI. törvény 36. § (2) bekezdés c) pontja alapján:

I.

hrsz: 657/20

pontos cím: 8649 Balatonberény, Hétvezér u. 8.

megnevezés: üdülőépület, udvar

ingatlan területe: 1 ha5903 m²

tulajdonos: Magyar Állam

tulajdonosi jogokat

gyakorló szervezet: Magyar Nemzeti Vagyonkezelő Zrt.

vagyonkezelő: Vas Megyei Intézményfenntartó Központ

**felhasználási cél: gyermeküdülő, szabadidő központ üzemeltetése**

**segítendő feladat: sport- és ifjúsági ügyek**

jogszabályi rendelkezés: 2011. évi CLXXXIX. törvény 13. § (1) bekezdés 15. pont

II.

hrsz: 02/16

megnevezés: strandfürdő

ingatlan területe: 2430 m²

különleges besorolás: Natura 2000 terület

tulajdonos: Magyar Állam

tulajdonosi jogokat

gyakorló szervezet: Magyar Nemzeti Vagyonkezelő Zrt.

vagyonkezelő: Vas Megyei Intézményfenntartó Központ

felhasználási cél: gyermeküdülő, szabadidő központ üzemeltetése

segítendő feladat: sport- és ifjúsági ügyek

jogszabályi rendelkezés: 2011. évi CLXXXIX. törvény 13. § (1) bekezdés 15. pont

Az ingatlanokat önkormányzatunk az állami vagyonról szóló 2007. évi CVI. törvény 36. § (2) bekezdés c) pontja alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés szerinti kötelező önkormányzati feladat ellátásának elősegítése, sport- és ifjúsági ügyek ellátása érdekében kívánja tulajdonba venni.

2. A kérelemnek helyt adó döntés esetén az önkormányzat vállalja a tulajdonba adás érdekében a Magyar Nemzeti Vagyonkezelő Zrt. előtt folyó eljárásban felmerülő költségek – beleértve a művelési ág szükséges megváltoztatásának költségének - megtérítését. Az önkormányzat vállalja, hogy az 1. pontban feltüntetett ingatlanok tulajdonjogát az ingatlanokra vonatkozó terhekkel együtt veszi át.

A balatonberényi 02/16 hrsz-ú ingatlan Natura 2000 terület, az önkormányzat vállalja az ehhez kapcsolódó kötelezettségek teljesítését.

3. A Közgyűlés felkéri a polgármestert, hogy az ingatlanok vagyonkezelője illetve felügyeleti szerve (illetékes minisztérium) által kiadott, az ingyenes tulajdonba adáshoz és a vagyonkezelési jogviszony részleges megszüntetéséhez hozzájáruló nyilatkozatnak és Balatonberény Község Önkormányzatának véleményének birtokában az ingatlanok ingyenes önkormányzati tulajdonba kerülése iránti igénybejelentést és a költségek viseléséről szóló nyilatkozatot aláírja.

A Közgyűlés felhatalmazza a polgármestert, hogy tegye meg a szükséges intézkedéseket az ingatlanok tulajdonjogának az önkormányzat részére történő megszerzése érdekében.

**Felelősök:** dr. Puskás Tivadar polgármester

Marton Zsolt alpolgármester

Lazáry Viktor alpolgármester

(A végrehajtásért:

Lakézi Gábor, a Városüzemeltetési Osztály vezetője)

**Határidő:** 2013. május 31.

**150/2013.(III.28.) Kgy. sz. határozat**

1. A Közgyűlés Szombathely Megyei Jogú Város Önkormányzata, valamint a SZOVA ZRt. között megkötött szilárd hulladékszállítási szerződés 2013. december 31. napjáig - változatlan feltétekkel - történő meghosszabbításával egyetért. A Közgyűlés felhatalmazza a polgármestert, hogy a meghosszabbításra vonatkozó szerződést aláírja.
2. A Közgyűlés felkéri a SZOVA Zrt. vezérigazgatóját, hogy a közszolgáltatás ellátásához szükséges engedélyek beszerzéséről haladéktalanul intézkedjen.
3. A Közgyűlés felkéri a SZOVA Zrt. vezérigazgatóját, hogy a 2014. január 1-től a települési szilárd hulladékszállítás végzéséhez szükséges részletes átalakítási javaslatot készítse el, és azt terjessze a Közgyűlés elé.

**Felelős:** Dr. Puskás Tivadar polgármester

Marton Zsolt alpolgármester

Dr. Gaál Róbert jegyző

(A végrehajtásért: a SZOVA Zrt. vezérigazgatója 2. és 3. pont)

Lakézi Gábor Városüzemeltetési Osztály vezetője 1. pont)

**Határidő:** 2013. május 31. (1. pont)

2013. június 30. (2. pont)

2013. júniusi közgyűlés (3. pont)

**151/2013.(III.28.) Kgy. sz. határozat**

Szombathely Megyei Jogú Város Közgyűlése a SZOVA Zrt. által egyeztetésre beküldött közszolgáltatói hulladékgazdálkodási tervet megtárgyalta. A Közgyűlés felkéri a SZOVA Zrt. vezérigazgatóját, hogy a 2012. évi CLXXXV. törvény 78. § (3) bekezdésében foglaltak szerinti intézkedéseket tegye meg.

**Felelős:** Dr. Puskás Tivadar polgármester

Marton Zsolt alpolgármester

Dr. Gaál Róbert jegyző

(A végrehajtásért: a SZOVA Zrt. vezérigazgatója,

Lakézi Gábor Városüzemeltetési Osztály vezetője)

**Határidő:** azonnal

**152/2013.(III.28.) Kgy. sz. határozat**

A Közgyűlés az önkormányzat és a VASIVÍZ ZRt. között a víziközmű-szolgáltatásról szóló 2011. évi CCIX. törvény szerinti vagyonátadásról szóló megállapodásnak – a jelen előterjesztéshez tartozó - 1. és 2. számú mellékleteit jóváhagyja.

**Felelős:** Dr. Puskás Tivadar polgármester

Marton Zsolt alpolgármester

Illés Károly, a VASIVÍZ ZRt. Igazgatósága elnöke

Dr. Kohuth Viktor vezérigazgató

/a végrehajtásért: Lakézi Gábor, a Városüzemeltetési Osztály vezetője/

**Határidő:** azonnal

**153/2013.(III.28.) Kgy. sz. határozat**

A Közgyűlés a Szombathely Megyei Jogú Város Önkormányzata és a PRENOR Kertészeti és Parképítő Kft. között 1994. szeptember 6-án létrejött bérleti szerződés felülvizsgálata alapján – az előterjesztés mellékleteként csatolt – „Bérleti szerződés megújítását” illetve „Mezőgazdasági haszonbérleti szerződést” jóváhagyja, és felhatalmazza a polgármestert azoknak az önkormányzat képviseletében történő aláírására.

**Felelős:** Dr. Puskás Tivadar polgármester

Marton Zsolt alpolgármester

Dr. Gaál Róbert jegyző

(A végrehajtásért:

Lakézi Gábor, a Városüzemeltetési Osztály vezetője

Izer Gábor Nándor, a PRENOR Kft. ügyvezetője**)**

**Határidő:** 2013. április 20.

**154/2013.(III.28.) Kgy. sz. határozat**

Szombathely Megyei Jogú Város Közgyűlése:

1. tudomásul veszi Dr. Horváth András r. alezredes Vas Megyei Rendőr-főkapitányság állományába történő áthelyezését, és erre való hivatkozással Szombathely Megyei Jogú Város Bűnmegelőzési, Közbiztonsági és Közrendvédelmi Bizottságából 2013. március 31. napi hatállyal visszahívja.

A közgyűlés egyúttal kifejezi köszönetét Dr. Horváth András r.alezredes úrnak a bizottságban végzett tevékenységéért.

1. a rendőrségről szóló 1994. évi XXXIV. törvény 10.§ (1) bekezdésében foglalt felhatalmazás alapján a Szombathelyi Rendőrkapitányság vezetőjének javaslatára megbízza Balogh Gábor r. alezredes urat, a Szombathelyi Rendőrkapitányság Bűnügyi Osztályvezetőjét a Szombathely Megyei Jogú Város Bűnmegelőzési, Közbiztonsági és Közrendvédelmi Bizottság tagjának 2013. április 1. napi hatállyal a közgyűlés megbízatásának időtartamára.

**Felelős:** Dr. Puskás Tivadar polgármester

(A végrehajtás előkészítéséért:

Tóth Zoltán, a Szervezési Osztály vezetője)

**Határidő:** azonnal

**155/2013.(III.28.) Kgy. sz. határozat**

Szombathely Megyei Jogú Város Közgyűlése Dr. Szakács Dávid városi képviselőnek a Közbeszerzési Bíráló Bizottságban betöltött tagságáról történő lemondását tudomásul veszi. A Közgyűlés az így megüresedő bizottsági helyre Horváth Csaba városi képviselőt választja meg.

**Felelős:** Poór András, a Közbeszerzési Bizottság elnöke

(végrehajtás előkészítéséért:

Dr. Telek Miklós, a Kabinet Iroda vezetője

Lakézi Gábor, a Városüzemeltetési Osztály vezetője)

**Határidő:** azonnal

**156/2013.(III.28.) Kgy. sz. határozat**

A Közgyűlés az Önkormányzat 2013. évi költségvetéséről szóló 6/2013. (III.06.) önkormányzati rendelet 11. § (3) bekezdése alapján, figyelembe véve a Kulturális és Sport Bizottság 39/2013. (III.11.) Kult. és Sport Biz. számú határozatában foglalt javaslatát, hozzájárul ahhoz, hogy a Tinódi Alapítvány által megrendezésre kerülő Régi Zene Műhely 1.000.000,- Ft összegű támogatásban részesüljön a 2013. évi költségvetési rendelet „Kulturális kiadások, kiemelt rendezvények” tételsora terhére.

Felelős: Dr. Puskás Tivadar polgármester

Sági József a Kulturális és Sport Bizottság elnöke

(a végrehajtás előkészítéséért:

Dr. Károlyi Ákos aljegyző,

Stéger Gábor, a Közgazdasági és Adó Osztály vezetője)

**Határidő:** azonnal

**157/2013.(III.28.) Kgy. sz. határozat**

1. Szombathely Megyei Jogú Város Közgyűlése hozzájárul ahhoz, hogy a Savaria Szimfonikus Zenekar a Nemzeti Kulturális Alap Kulturális Fesztiválok Kollégiuma által a kulturális fesztiválok támogatására (altéma kódszám: 3707) meghirdetett pályázaton az Iseumi Szabadtéri Játékok programmal részt vegyen.

2. A Közgyűlés felhatalmazza a polgármestert a fenntartói hozzájárulás aláírására.

**Felelős:** Dr. Puskás Tivadar polgármester

Lazáry Viktor alpolgármester

(A végrehajtás előkészítéséért:

Dr. Károlyi Ákos aljegyző)

**Határidő:** azonnal

**158/2013.(III.28.) Kgy. sz. határozat**

1. A Közgyűlés a Grenor Hungária Kft. biomassza tüzelésű kogenerációs erőmű beruházásának megvalósításával kapcsolatban a döntéshozatalt elhalasztja, és – a Grenor Hungária Kft. azon kérésére, miszerint a Közgyűlés a 2013. március 28-i ülésén ne hozzon e tárgyban döntést – úgy határozott, hogy a beruházással kapcsolatos álláspontját későbbi ülésén alakítja ki.

2. A Közgyűlés felkéri a Grenor Hungária Kft.-t, hogy az áprilisi, de legkésőbb a májusi Közgyűlésre terjessze elő a beruházással kapcsolatos környezetvédelmi és gazdasági számításokat, adatokat.

3. A Közgyűlés elhatározza, hogy e napirendi pont tárgyalására kerüljön meghívásra a a Gyöngyöshermán-Szentkirályi Polgári Kör.

**Felelős:** dr. Puskás Tivadar polgármester

Marton Zsolt alpolgármester, a SZOVA Zrt. Felügyelő Bizottságának elnöke

dr.Popgyákunik Péter, a SZOVA Zrt. Igazgatóságának elnöke

dr. Gaál Róbert jegyző

(A végrehajtásért:

SZOVA Zrt. vezérigazgatója

Lakézi Gábor, a Városüzemeltetési Osztály vezetője)

**Határidő:** a Közgyűlés áprilisi, legkésőbb májusi ülése

**159/2013.(III.28.) Kgy. sz. határozat**

1./ A Közgyűlés a Szombathelyi Távhőszolgáltató Kft. Vízöntő utcai telephelyén a 10 MW teljesítményű faapríték tüzelésű kazánház beruházás megvalósítását nem támogatja.

2./ A Közgyűlés felkéri a Szombathelyi Távhőszolgáltató Kft. ügyvezetőjét, hogy a fenti döntésnek megfelelő intézkedéseket – elsősorban az üzleti terv és a benyújtott KEOP pályázat vonatkozásában – tegye meg.

3./ A Közgyűlés felkéri a SZOVA Zrt. vezérigazgatóját, hogy a döntésről tájékoztassa a Szombathelyi Távhőszolgáltató Kft. kisebbségi tulajdonosát, az E.ON Energiatermelő Kft-t is.

4./ A Közgyűlés felkéri a Szombathelyi Távhőszolgáltató Kft. ügyvezetőjét, hogy vizsgálja meg a nyereségkorláton felüli nyereség másik beruházásra történő fordításának a lehetőségét, és a vizsgálat eredményéről tájékoztassa a Polgármestert.

**Felelős:** dr. Puskás Tivadar polgármester

Marton Zsolt alpolgármester, a SZOVA Zrt. Felügyelő Bizottságának elnöke

dr.Popgyákunik Péter, a SZOVA Zrt. Igazgatóságának elnöke

dr. Gaál Róbert jegyző

(A végrehajtásért:

Harrach Tibor, a Szombathelyi Távhőszolgáltató Kft. ügyvezetője

a SZOVA Zrt. vezérigazgatója

Lakézi Gábor, a Városüzemeltetési Osztály vezetője)

**Határidő:** azonnal

az üzleti terv (2./ pont) vonatkozásában: a PGJB következő ülése

4./ pont vonatkozásában: 2013. május 15.

**160/2013.(III.28.) Kgy. sz. határozat**

A Közgyűlés felhatalmazza a polgármestert, hogy a Savaria TISZK Kft. veszteségpótlási igényére, illetőleg a gyakorlati képzés zavartalanságának biztosítása és tanműhelyek kialakítása érdekében a szombathelyi, 6033/2 hrsz. alatt felvett, kivett középiskola megjelölésű, 3251 m2 területű, természetben a Szombathely, Akacs Mihály u. 1-3. szám alatt található ingatlanon jelenleg a Türr István Kutató és Képző Intézet (volt REMEK) javára, az ingatlan nyilvántartásba is bejegyzett, használati jog módosítása, illetőleg az ingatlan tulajdonjogának a TISZK Kft. részére történő átadása tárgyában tárgyalásokat folytasson az Intézet igazgatójával, illetőleg az Emberi Erőforrások Minisztériumával.

**Felelős:** dr. Puskás Tivadar polgármester

Marton Zsolt alpolgármester

dr. Gaál Róbert jegyző

(A végrehajtásért:

Bálint András, a Savaria TISZK Kft. ügyvezetője

Lakézi Gábor, a Városüzemeltetési Osztály vezetője)

**Határidő:** azonnal

l is. A díjra pályázni nem lehet, hanem az alapító dönti el, kinek ítéli oda.

**161/2013.(III.28.) Kgy. sz. határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót – az elhangzott kiegészítésekkel - elfogadja.

**Felelős:** Dr. Puskás Tivadar polgármester

**162/2013.(III.28.) Kgy. sz. határozat**

A Közgyűlés az ülés elhúzódására tekintettel a napirendek folytatólagos tárgyalása mellett döntött.

**Felelős:** Dr. Puskás Tivadar, polgármester

**163/2013.(III.28.) Kgy. sz. határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Gaál Róbert jegyző

**164/2013.(III.28.) Kgy. sz. határozat**

A Közgyűlés a törvényesség helyzetéről és a hatósági munkáról szóló tájékoztatót elfogadja.

**Felelős:** Dr. Gaál Róbert jegyző